CELEX: 62019CN0305
Language: mt
Date: 2019-04-12 00:00:00
Title: Kawża C-305/19: Rikors ippreżentat fit-12 ta’ April 2019 — Il-Kummissjoni Ewropea vs Ir-Repubblika Ċeka

24.6.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 213/17
            
         
      Rikors ippreżentat fit-12 ta’ April 2019 — Il-Kummissjoni Ewropea vs Ir-Repubblika Ċeka
      (Kawża C-305/19)
      (2019/C 213/16)
      Lingwa tal-kawża: iċ-Ċek
      
         Partijiet
      
      
         Rikorrenti: Il-Kummissjoni Ewropea (rappreżentanti: P. Ondrůšek, K. Talabér-Ritz, aġenti)
      
         Konvenuta: Ir-Repubblika Ċeka
      
         Talbiet
      
      Ir-rikorrenti titlob li l-Qorti tal-Ġustizzja jogħġobha:
      
                  —
               
               
                  tiddikjara li, billi naqset milli tiżgura li f’binjiet b’erja totali ta’ art utilizzabbli ta’ iktar minn 500m2, li għalihom inħareġ ċertifikat tar-rendiment fl-użu tal-enerġija taħt l-Artikolu 12(1) tad-Direttiva 2010/31/UE (1) tal-Parlament Ewropew u tal-Kunsill tad-19 ta’ Mejju 2010 dwar ir-rendiment tal-bini fl-użu tal-enerġija, u li huma ffrekwentati regolarment mill-pubbliku, iċ-ċertifikati tar-rendiment fl-użu tal-enerġija għandhom jiġu murija, ir-Repubblika Ċeka naqset milli twettaq l-obbligi tagħha taħt l-Artikolu 13(2) ta’ din id-direttiva;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      
                  1.
               
               
                  L-Artikolu 13(2) tad-Direttiva 2010/31/UE jipprovdi għall-obbligu ta’ wiri taċ-ċertifikat tar-rendiment fl-użu tal-enerġija, maħruġ skont l-Artikolu 12(1) tad-direttiva, f’każijiet meta bini b’erja totali ta’ art utilizzabbli ta’ iktar minn 500m2 ikun iffrekwentat regolarment mill-pubbliku.
               
            
                  2.
               
               
                  Madankollu, id-dritt Ċek (§ 7a zákon č. 406/2000 Sb., o hospodaření energií, ve znění pozdějších předpisů (paragrafu 7a tal-Liġi Nru 406/2000 dwar l-immaniġjar tal-enerġija, kif emendata)) jipprovdi għall-obbligu ta’ wiri ta’ ċertifikat tar-rendiment fl-użu tal-enerġija, jew passaport tar-rendiment fl-użu tal-enerġija, biss għal dawk il-binjiet li fihom ikun hemm awtoritajiet pubbliċi. Għaldaqstant id-dritt Ċek ma jipprovdix għall-obbligu ta’ wiri ta’ passaport tar-rendiment fl-użu tal-enerġija f’sitwazzjonijiet meta f’dawk il-binjiet ikun hemm korpi li ma humiex awtoritajiet pubbliċi, u huma ffrekwentati regolarment mill-pubbliku. Il-leġiżlazzjoni meħtieġa għadha sempliċement fl-istadju preparatorju.
               
            
                  3.
               
               
                  Għaldaqstant ir-Repubblika Ċeka ma żguratx li, f’binjiet b’erja totali ta’ art utilizzabbli ta’ iktar minn 500m2, li għalihom inħareġ ċertifikat tar-rendiment fl-użu tal-enerġija taħt l-Artikolu 12(1) tad-direttiva, u li huma ffrekwentati regolarment mill-pubbliku, iċ-ċertifikat tar-rendiment fl-użu tal-enerġija għandu jiġi muri, u għaldaqstant naqset milli twettaq l-obbligi tagħha taħt l-Artikolu 13(2) tad-direttiva.
               
            
         (1)  ĠU 2010, L 153, p. 13.